Document ID: 32002R0312

Komisijos Reglamentas (EB) Nr. 312/2002
2002 m. vasario 18 d.
nustatantis galutinį antidempingo muitą kai kurių magnetinių diskų (3, 5“ mikrodiskų), kurių kilmės šalys yra Japonija ir Kinijos Liaudies Repsublika, importui bei nutraukiantis priemonių taikymą 3, 5“mikrodiskų, kurių kilmės šalis yra Taivanis, importui
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių [1], ypač į jo 11 straipsnio 2 dalį,
atsižvelgdama į Komisijos pasiūlymą, pateiktą pasikonsultavus su Patariamuoju komitetu,
kadangi:
A. TVARKA
1. Anksteni tyrimai, atlikti Japonijoje, Taivanyje ir Kinijos Liaudies Respublikoje
(1) Reglamentu (EEB) Nr. 2861/93 [2] Taryba nustatė galutines antidempingo priemones tam tikrų magnetinių diskų ("3,5″ mikrodiskų"), kurių kilmės šalys yra Japonija, Taivanis ir Kinijos Liaudies Respublika, importui.
2. Susiję tyrimai
(2) Galutiniai antidempingo muitai taip pat buvo nustatyti 3,5 mikrodiskų, kurių kilmės šalys yra Honkongas, Korėjos Respublika [3] ir Indonezija [4], importui.
Honkongui ir Korėjos Respublikai taikomos priemonės turi būti dar kartą peržiūrėtos 1999 m. rugsėjo mėn. [5] sprendimu.
(3) Priemonių taikymas Malaizijai, Meksikai ir Jungtinėms Amerikos Valstijoms buvo nutrauktas 2001 m. balandžio 14 d. [6].
3. Prašymas dėl peržiūrėjimo
(4) Išspausdinus pranešimą apie artėjantį antidempingo priemonių, taikomų 3,5″ mikrodiskų, kurių kilmės šalys yra Japonija, Taivanis ir Kinijos Liaudies Respublika [7], importui panaikinimą, 1998 m. liepos mėn. Komisija gavo prašymą peržiūrėti šias priemones, remiantis Tarybos reglamento (EB) Nr. 384/96 ("pagrindinio reglamento") 11 straipsnio 2 dalimi.
Prašymą pateikė Europos diskelių gamintojų komitetas ("Diskma") gamintojų vardu. Bendra šių gamintojų gamybos apimtis sudaro didelę visos Bendrijos atitinkamo produkto gamybos dalį.
(5) Prašyme buvo remiamasi tuo, kad panaikinus priemones tęstųsi ir kartotųsi dempingas, kuris padarytų žalos Bendrijos pramonei. Po konsultacijų su Patariamuoju komitetu, nustačius, kad buvo pateikta pakankamai įrodymų peržiūrėjimui pradėti, Komisija pradėjo tokį peržiūrėjimą [8], remdamasi pagrindinio reglamento 11 straipsnio 2 dalimi.
4. Tyrimas
(6) Komisija oficialiai pranešė apie pradėtą tyrimą penkiems Bendrijos gamintojams, parėmusiems šį prašymą, eksportuojantiems gamintojams ir žinomiems susijusiems importuotojams bei eksportuojančioms šalims bei suteikė galimybę atitinkamoms šalims raštu pareikšti savo nuomonę ir paprašyti svarstymo.
(7) Komisija išsiuntė klausimynus žinomoms susijusioms šalims ir gavo išsamius atsakymus iš dviejų Bendrijos gamintojų, Taivanio eksportuojančio gamintojo ir iš vieno Kinijos gamintojo, su juo susijusio eksportuotojo Honkonge ir su juo susijusio importuotojo Jungtinėje Karalystėje.
(8) Komisija taip pat išsiuntė klausimynus dideliam ūkio subjektų skaičiui, kurie yra laikomi arba atstovauja 3,5″ mikrodiskų pirkėjus arba importuotojus Bendrijoje.
(9) Komisija gavo ir patikrino visą informaciją, reikalingą nustatyti, ar yra dempingo ir žalos tęstinumo ir pasikartojimo tikimybė ir, ar tolesnis priemonių taikymas neprieštarautų Bendrijos interesams.
Patikrinimo vizitai buvo atlikti šių kompanijų patalpose:
Eksportu ojantysga mintoja i
(a) Taivanio eksportuojantis gamintojas:
CIS Technology Inc., Taipei Hsien, Taivanis;
(b) Kinijos Liaudies Respublikos (Honkongas) eksportuojantis gamintojas:
Hanny Zhuhai Ltd, Kowloon, Honkongas (susijęs gamintojo Hanny Magnetics (Zhuhai) Ltd., Guangdong apygardos, Kinijos Liaudies Respublika, eksportuotojas) ir jo susijęs importuotojas Memtek Products Europe Ltd., Harmondsworth, JK.
Bendri josga mintoja i:
Computer Support Italcard s.r.l., Milanas, Italija;
Sentinel N.V., Bodemas, Belgija.
(10) Dempingo tęstinumo ir pasikartojimo tikimybės tyrimo laikotarpis tęsėsi nuo 1997 m. spalio 1 d. iki 1998 m. rugsėjo 30 d. ("tyrimo laikotarpis"). Bendrijos 3,5″ mikrodiskų rinkos situacijos nagrinėjimo laikotarpis tęsėsi nuo 1994 m. iki tyrimo laikotarpio pabaigos ("analizės laikotarpis").
(11) Visos atitinkamos šalys buvo informuotos apie esminius faktus ir svarstymus, kurių pagrindu ketinama rekomenduoti ir toliau taikyti esamas priemones Japonijai ir Kinijos Liaudies Respublikai bei nutraukti priemonių taikymą Taivaniui. Po šios informacijos paskelbimo, Komisija gavo skundus iš dviejų suinteresuotų šalių. Šių šalių komentarai buvo apsvarstyti ir, tam tikrais atvejais, išvados buvo atitinkamai pakeistos.
B. NAGRINĖJAMAS PRODUKTAS IR VIENARŪŠIS PRODUKTAS
1. Nagrinėjamas produktas
(12) Nagrinėjamas produktas (3,5“ mikrodiskai) yra naudojamas įrašyti ir išlaikyti koduotą skaitmeninę kompiuterinę informaciją, klasifikuojamas KN kodo ex85232090 subpozicijoje, išskyrus 3,5 mikrodiskus, pagamintus pagal optinę ištisinę servo naudojimo technologiją arba pagal magnetinio sektoriaus servo naudojimo technologiją, kurių talpa yra 120 MB arba didesnė.
(13) Buvo tiriami įvairių tipų atitinkami 3,5“ mikrodiskai, priklausomai nuo įvairių veiksnių, tarp kurių - talpa, formatavimas, sertifikavimo laipsnis (dydis, naudojamas mikrodisko veikimui tikrinti) bei priklausomai nuo to, kokiu būdu jie pateikiami rinkai, t. y., ar jie parduodami kaip prekinį ženklą turintys produktai (dažniausiai parduodami dėžutėse po 10 vienetų), ar parduodami urmu. Nepaisant to, kad yra daug 3,5 mikrodiskų tipų, esminių skirtumų tarp jų fizinių savybių ir technologijų nėra. Visi jie pasižymi dideliu pakeičiamumo laipsniu.
Šiuo pagrindu pirmiau apibrėžiami 3,5“ mikrodiskai laikomi vienu produktu.
2. Vienarūšis produktas
(14) Įvairūs pirmiau apibrėžtų 3,5“ mikrodiskų tipai, kurie gaminami ir parduodami Bendrijoje arba gaminami atitinkamose šalyse ir eksportuojami į Bendriją naudojant vieną pagrindinę technologiją, turi panašių pagrindinių fizinių savybių ir pagaminti panašia technologija ir pasižymi dideliu pakeičiamumo laipsniu. Dėl šios priežasties visi šie 3,5“ mikrodiskai turi būti laikomi vienarūšiu produktu, kaip apibrėžta pagrindinio reglamento 1 straipsnio 4 dalyje.
C. DEMPINGO TĘSTINUMO TIKIMYBĖ
1. Preliminarios pastabos
(15) Reikia pažymėti, kad importas iš susijusių šalių per tyrimo laikotarpį sudarė tik dalį to kiekio, kuris buvo eksportuojamas per pirminį tyrimo laikotarpį (1990 balandžio 1 d. - 1991 m. kovo 31 d.), t. y., Kinijos Liaudies Respublikos ir Taivano atveju apie 10 %, Japonijos atveju - mažiau nei 1 %.
2. Japonija
(16) Trys iš penkių prašyme dėl peržiūrėjimo minimų kompanijų pareiškė, kad jos daugiau nebegamina arba nepardavinėja atitinkamo produkto Bendrijai. Likusios dvi kompanijos nepateikė atsakymų į Komisijos klausimyną, todėl buvo neįmanoma nustatyti pagal jų individualius duomenis, ar šios kompanijos vykdė dempingą, ar ne. Todėl tam, kad nebūtų atlyginta už nebendradarbiavimą, išvados, susijusios su Japonija, buvo padarytos remiantis faktais pagal pagrindinio reglamento 18 straipsnį, šiuo atveju, įrodymus pateikiant pareiškėjui. Pažymėtina, kad informacija, esanti prašyme dėl peržiūrėjimo, buvo vienintelė gauta informacija. "Eurostat" duomenys neturi būti naudojami apskaičiuojant dempingą, nes atitinkamas produktas sudaro tik dalį KN kodo. Prašyme dėl peržiūrėjimo dempingo skirtumas buvo nustatytas lyginant sudarytąsias normaliąsias vertes (gamybos savikaina plius priimtina pardavimo suma, bendrosios ir administracinės išlaidos ir pelnas) su sudarytosiomis eksporto kainomis (kainos, kurias moka pirmieji nesusiję klientai minus išmokos, atspindinčios importuotojų išlaidas ir pelną). Šiuo pagrindu, ir neatskaičiavus antidempingo muitų, dempingo skirtumas buvo nuo 5 % iki 10 %.
3. Taivanas
(17) Reikia pažymėti, kad viena Taivanio kompanija pateikė atsakymus į klausimyną. Ši kompanija atsiskaitė beveik už visą atitinkamo produkto importą į Bendriją tyrimo laikotarpiu, kuris sudarė beveik tris milijonus vienetų. Buvo atsižvelgta į pagrindinius įvykius pasibaigus tyrimo laikotarpiui. Faktas, kad tyrimo metu kompanija nutraukė 3,5“ mikrodiskų gamybą, uždarydama savo "Storage Media Business" padalinį. Šis įvykis laikomas akivaizdžiu, neginčijamu, ilgalaikiu, nemanipuliuojamu, jis nebuvo sukeltas tyčinių suinteresuotų šalių veiksmų. Kadangi bendradarbiaujanti kompanija, kuri atsiskaitė už praktiškai visą 3,5“ mikrodiskų importą į Bendriją tyrimo laikotarpiu, sustabdė atitinkamo produkto gamybą, laikoma, kad bet koks įmanomo dempingo tęstinumo vertinimas tyrimo laikotarpiu netikslingas.
4. Kinijos Liaudies Respublika
(a) Bendroji dalis
(18) Reikia pažymėti, kad viena Kinijos Liaudies Respublikos kompanija pateikė atsakymus į klausimyną. Ši kompanija atsiskaitė beveik už visą atitinkamo produkto importą į Bendriją tyrimo laikotarpiu, kuris sudarė beveik du milijonus vienetų
(b) Normalioji vertė
(19) Pirminio tyrimo metu Taivanas buvo pasiūlytas kaip tinkama rinkos ekonomikos šalis normaliosios vertės Kinijos Liaudies Respublikai nustatymui, remiantis pagrindinio reglamento 2 straipsnio 7 dalies a punktu. Suinteresuotos šalys galėjo pateikti savo komentarus. Tik vienas Kinijos Liaudies Respublikos gamintojas prieštaravo tam faktui, kad apskritai reikėjo parinkti analoginę šalį ir įrodinėjo, kad normalioji vertė turi būti apskaičiuojama remiantis Kinijos Liaudies Respublikoje egzistuojančia gamybos savikaina. Gamintojas tvirtino, kad jis atitiko visus pagrindinio reglamento 2 straipsnio 7 dalies c punkte nurodytus kriterijus. Ši reikalavimas negalėjo būti priimtas tuo pagrindu, kad po peržiūrėjimo, remiantis pagrindinio reglamento 11 staripsnio 2 dalimi, priemonės turi būti arba taikomos toliau, arba panaikinamos, bet ne sušvelninamos. Taip pat atsižvelgiama į išvadas dėl dempingo pasikartojimo tikimybės. Kompanijai buvo pranešta, kad ji gali pareikalauti rinkos ekonomikos šalies statuso su sąlyga, kad jie kreipsis dėl peržiūrėjimo, sutinkamai su pagrindinio reglamento 11 straipsnio 3 dalimi. Tačiau kompanija tai daryti atsisakė.
(20) Kadangi nebuvo pasiūlyta alternatyvios analoginės šalies, Komisija nusprendė naudoti Taivaną normaliosios vertės nustatymo Kinijos Liaudies Respublikai pagrindu. Be to, Taivanas jau buvo laikomas tinkama ir pagrįsta rinka pirminio tyrimo metu.
(21) Visiems 3,5“ mikrodiskų tipams, išskyrus vieną, kurį importuoja bendradarbiaujantis Kinijos eksportuojantis gamintojas, normalioji vertė buvo apskaičiuota remiantis tipine vidaus pardavimų kaina, nustatyta nepriklausomiems klientams.
Tačiau vienam 3,5“ mikrodiskų tipui, kuriam nebuvo rasta lyginamųjų vidaus pardavimų analoginėje šalyje, normalioji vertė turėjo būti sudaryta remiantis pagrindinio reglamento 2 straipsnio 3 dalimi. Sudaryta normalioji vertė buvo apskaičiuota remiantis bendradarbiaujančio Taivano eksportuojančio gamintojo gaminamos ekvivalentiško tipo produkcijos savikaina, įskaičiuojant atitinkamą sumą, kurią sudaro pardavimai, bendrosios ir administracinės išlaidos bei pelnas.
(c) Eksporto kaina
(22) Kadangi eksportas buvo vykdomas susijusiam importuotojui Bendrijoje, eksporto kaina buvo sudaryta remiantis ta kaina, už kurią atitinkamas produktas buvo pirmą kartą perparduotas nepriklausomam pirkėjui Bendrijoje, remiantis pagrindinio reglamento 2 straipsnio 9 dalimi. Buvo nustatyti tarp importo ir perpardavimo susidarę kaštai bei sukauptas pelnas tam, kad būtų nustatyta patikima eksporto kaina. Į nustatytuosius kaštus įskaičiuotos transportavimo, draudimo, krovimo išlaidos bei pagalbinės išlaidos Bendrijoje ir muitai. Susijusio importuotojo pardavimo, bendrosios ir administracinės išlaidos, siejamos su atitinkamu produktu, buvo išskaičiuotos taip pat, kaip ir atitinkamas pelno skirtumas. Kadangi buvo padaryta išvada, kad finansavimo išlaidos, susijusios su 3,5“ mikrodiskų verslu nebuvo atspindėtos susijusių importuotojų sąskaitose, šios išlaidos buvo apskaičiuotos kaip atitinkamo produkto galutinės pardavimo kainos procentas ir atitinkamai minusuotos. Buvo nustatyti papildomi kaštai atsižvelgiant į pardavimo ir rinkodaros išlaidas, patirtas dėl susijusio importuotojo dukterinės įmonės, parduodančios atitinkamą produktą Bendrijoje.
(d) Palyginimas
(23) Normaliosios vertės ir eksporto kainos buvo lyginamos kiekvieno produkto tipo atveju. Buvo pakoreguotos priklausančios išmokos, remiantis pagrindinio reglamento 2 straipsnio 10 dalimi, dėl skirtingų rodiklių, kurie, kaip buvo teigiama ir įrodyta, įtakojo kainas ir kainų palyginimą. Išmokos buvo skirtos už skirtingas fizines savybes, nuolaidas, transporto, draudimo, krovimo ir pagalbines išlaidas ne Bendrijoje ir pakavimą. Nustatyta išmoka už fizines savybes atskleidė tą faktą, kad tam tikri 3,5“ mikrodiskų tipai, kuriuos parduoda Kinijos eksportuojantis gamintojas, yra formatuoti, tuo tarpu panašūs tipai parduodami Taivano rinkose, neturi šios savybės.
(e) Dempingo skirtumas
(24) Buvo nustatyta, kad egzistuoja eksporto kainų modelis, kuris žymiai skiriasi atskiruose regionuose: vienoje valstybėje narėje pardavimų nepriklausomam klientui, sudariusių beveik pusę visų pardavimų, kaina buvo žymiai didesnė už pardavimų nepriklausomam klientui kainą likusiose valstybėse narėse. Kadangi, tokiomis aplinkybėmis, vidurkių lyginimo metodo naudojimas dempingo skirtumo apskaičiavimui neatspindėjo pilno dempingo laipsnio, buvo laikoma tikslinga, kad kiekvieno tipo svertinio vidurkio normaliosios vertės bus lyginamos su individualių eksporto į Bendriją sandorių kainomis, remiantis Pagrindinio reglamento 2 straipsnio 11 dalimi.
(25) Palyginimas parodė, kad egzistuoja dempingo skirtumas nuo 5 % iki 10 %, dempingo skirtumui esant lygiam sumai, kuria normalioji vertė viršija eksporto kainą, išreikšta CIF importo kainos procentu prie Bendrijos sienos, nesumokėjus muito.
5. Išvados
(26) Pirmiau nurodytos išvados parodo, kad egzistuoja 3,5“ mikrodiskų, kurių kilmės šalys yra Japonija ir Kinijos Liaudies Respublika, importo dempingo tęstinumas, nors importo apimtys, kuriomis remiantis buvo padarytos šios išvados, buvo labai mažos. Taivano atveju dempingo tęstinumo nebėra.
D. DEMPINGO PASIKARTOJIMO TIKIMYBĖ
1. Importas iš Japonijos ir Kinijos Liaudies Respublikos
(27) Pirminio tyrimo laikotarpiu importas iš Japonijos ir Kinijos Liaudies Respublikos sudarė apie 130 milijonų vienetų, o kartu sudarė beveik 30 % matomo Bendrijos suvartojimo. Importas, kurio kilmės šalis yra Japonija, sudarė beveik tris ketvirtadalius viso importo iš šių dviejų valstybių.
(28) Importas iš šių abiejų valstybių žymiai sumažėjo 1993 m., pradėjus taikyti šias priemones, todėl 1995 m. bendrai jis sudarė apie 10 milijonų vienetų. Atsižvelgiant į išvadą dėl importo, kurio kilmės šalys yra Japonija ir Kinijos Liaudies Respublika, dempingo tęstinumo, laikoma tikslinga taip pat ištirti dempingo pasikartojimo tikimybę, t. y., padidėjusių importo kiekių iš šių šalių dempingo kaina tikimybę.
2. Nepanaudoti gamybos pajėgumai Japonijoje ir Kinijos Liaudies Respublikoje
(29) Dvi iš trijų pasisakiusių Japonijos kompanijų pareiškė, kad jos daugiau nebegamina atitinkamo produkto. Trečioji Japonijos kompanija, gaminusi atitinkamą produktą, bet neeksportavusi jo į Bendriją tyrimo laikotarpiu, teigė, kad ji neturi nepanaudotų gamybos pajėgumų. Dvi likusios paraiškoje minimos kompanijos į klausimyną jokių atsakymų nepateikė. Dėl tos priežasties buvo padaryta prielaida, kad šios dvi kompanijos gali turėti nepanaudotų gamybos pajėgumų, kuriuos galėtų išnaudoti.
(30) Tik vieno bendradarbiaujančio Kinijos eksportuojančio gamintojo gamyba sumažėjo beveik 50 % nuo 1995 m. iki tyrimo laikotarpio. Tačiau, yra įrodymų, kad egzistuoja pakankami nepanaudoti gamybos pajėgumai.
3. Japonijos ir Kinijos Liaudies Respublikos kainos trečiųjų šalių rinkoms
(31) Tyrimo laikotarpiu tik vieno bendradarbiaujančio eksportuojančio į ne ES valstybes Kinijos gamintojo pardavimų vidutinė kaina buvo gerokai mažesnė nei kainos Bendrijos rinkoje. Japonijos eksportuojantys gamintojai šiuo atžvilgiu nepateikė jokios informacijos.
4. Tikėtini padariniai, pasibaigus Japonijai ir Kinijos Liaudies Respublikai taikomų priemonių galiojimui
(32) Kaip nurodyta pirmiau, dempingo apskaičiavimai remiasi santykinai mažomis eksporto į Bendriją apimtimis. Pagrįstai manoma, kad nustojus taikyti priemones Japonijos ir Kinijos mikrodiskų kainos taps mažesnės galutiniams vartotojams, todėl yra tikimybė, kad apimtys padidės.
(33) Japonijos bendradarbiavimas abiejuose pirminiuos tyrimuose ir dabartiniame peržiūrėjime baigiantis terminui buvo labai mažas. Kaip nurodoma 16 konstatuojamoje dalyje, dvi kompanijos, su kuriomis buvo susisiekta, nepateikė jokių atsakymų į klausimyną, nors jos vis dar vykdo aktyvią veiklą 3,5“ mikrodiskų rinkoje. Šiomis aplinkybėmis buvo padaryta išvada, remiantis pagrindinio reglamento 18 straipsniu, kad yra tikimybė, jog egzistuoja nepanaudoti gamybos pajėgumai, kurie gali būti panaudoti, jeigu bus leista nebetaikyti antidempingo priemonių. Šiuo pagrindu, tikėtinas didelis eksportas dempingo kainomis.
(34) Kadangi Kinijos Liaudies Respublika turi didelius nepanaudotus gamybos pajėgumus ir vidutinės eksporto kainos į ne ES valstybes tiriamuoju laikotarpiu buvo žymiai mažesnės už kainas Bendrijos rinkai, galima tikėtis, kad jeigu priemonės bus panaikintos, didelė dabartinės vidaus prekybos arba eksporto į ne ES valstybes dalis, bus nukreipta į Bendrijos rinką dempingo kainomis.
5. Tikėtini padariniai, pasibaigus Taivanui taikomų priemonių galiojimui
(35) Kadangi vienintelė kompanija, kuri atsiskaitė praktiškai už visą atitinkamo produkto eksportą į Bendriją tyrimo laikotarpiu, nustojo gaminti 3,5“ mikrodiskus, dempingo pasikartojimo tikimybė iš šios kompanijos neegzistuoja.
(36) Bendrijos pramonė tvirtina, kad du kiti Taivano mikrodiskų gamintojai vykdo aktyvią veiklą šiame versle ir kad šios dvi kompanijos, nebendradarbiavusios tyrime, gali pradėti eksportuoti didelius 3,5“ mikrodiskų kiekius dempingo kainomis, jeigu Taivanui priemonės bus panaikintos.
(37) Reikalavimas buvo atmestas, nes nebuvo rasta jokių įrodymų, kad šios dvi nebendradarbiavusios kompanijos būtų galėjusios eksportuoti 3,5“ mikrodiskus į Bendriją tyrimo laikotarpiu arba paskutiniu metu. Kadangi laikoma, jog paskutiniu metu eksportą į Bendriją vykdo išskirtinai vienas Taivanio bendradarbiaujantis gamintojas, kuris nutraukė gamybą, galima laikyti, kad dempingo veikla, susijusi su 3,5“ mikrodiskais, taip pat nutraukta. Be to, didžiausia iš dviejų kompanijų, kurias nurodė Bendrijos pramonė, Bendrijoje įkūrė visiškai priklausančią dukterinę įmonę, gaminančią 3,5“ mikrodiskus, todėl ji beveik arba visiškai neturi priežasčių imtis atitinkamo produkto eksportavimo į Bendriją.
6. Išvados
(38) Tyrimas parodė, kad eksportas iš Japonijos ir Kinijos Liaudies Respublikos tebevykdomas dempingo kaina. Nėra jokių požymių, kad tai pasikeistų, jeigu priemonės būtų panaikintos. Be to, buvo nustatyta, kad importo dempingo kaina apimtys, kurios šiuo metu yra labai nežymios, gali žymiai padidėti, pasibaigus priemonių taikymo laikotarpiui, nes tikėtina, kad galimas priemonių panaikinimas ir pakankamai dideli neišnaudoti gamybos pajėgumai sumažins perpardavimo kainas, padidins pardavimų apimtis ir rinkos dalis. Dėl tos priežasties padaryta išvada, kad jeigu priemonės bus panaikintos, importas, kurio kilmės šalys yra Japonija ir Kinijos Liaudies Respublika, ir toliau bus vykdomas dempingo kaina, o taip pat yra tikimybė, kad importo dempingo kaina apimtys žymiai padidės.
(39) Kadangi Taivano atveju nesant eksporto dempingo kainos, kitų dviejų atitinkamo produkto gamintojų egzistavimas vertinamas kaip nepakankamas įrodymas, kuris galėtų reikšti, kad šie du Taivano gamintojai galėtų pradėti eksportą į Bendriją dempingo kainomis. Dėl tos priežasties daroma išvada, kad šiuo metu neegzistuoja rimtos dempingo pasikartojimo tikimybės iš Taivano.
E. BEDRIJOS PRAMONĖS APIBRĖŽIMAS
(40) Bendrijoje 3,5“ mikrodiskus gamina:
- du Bendrijos gamintojai, kurie pilnai bendradarbiavo su Komisija tyrimo metu,
- trys kiti gamintojai, kurie parėmė paraišką,
- kiti ūkio subjektai, susiję su Japonijos, Taivano arba Kinijos eksportuotojais.
(41) Kaip ir ankstesniuose nagrinėjimuose, buvo nustatyta, kad Bendrijos pramonės situacijos įvertinimas būtų netikslus, jeigu nustačius, kad Bendrijos gamintojai, susiję su ankstesniuose nagrinėjimuose dalyvavusių valstybių gamintojais, pardavinėja atitinkamą produktą dempingo kaina ir daro materialinę žalą pareiškėjui, jie nebūtų išbraukti iš "Bendrijos gamybos" apibrėžimo. Todėl ūkio subjektų, susijusių su atitinkamų valstybių gamintojais, gamyba nepatenka į "Bendrijos gamybos" apibrėžimą.
(42) Taigi dviejų bendradarbiaujančių Bendrijos gamintojų ir trijų kitų gamintojų, kurie parėmė skundą, gamyba sudaro Bendrijos gamybą, kaip apibrėžta pagrindinio reglamento 4 straipsnio 1 dalyje.
(43) Nagrinėjimo metu buvo gautas vieno Kinijos eksportuojančio gamintojo pareiškimas, kuriame buvo teigiama, neva dviejų bendradarbiaujančių Bendrijos gamintojų produktai neatitinka pačios Bendrijos kilmės taisyklių nuostatų, kaip nurodoma 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [9], 24 straipsnyje, ir kaip toliau išdėstoma Reglamento (EB) Nr. 12/97 [10] nuostatose, todėl jie negali būti įtraukti į Bendrijos gamybą.
(44) Šis reikalavimas buvo atmestas, nes tyrimas parodė, kad šių dviejų Bendrijos kompanijų gaminami 3,5“ mikrodiskai yra surenkami iš Bendrijoje gaunamų komponentų. Be to, jie prideda didelę dalį vertės gamybos procese, jų būstinės ir visi mokslinių tyrimų ir taikomosios veiklos centrai įkurti Bendrijoje, o 3,5“ mikrodiskų, kuriuos jie gamina, kilmės šalis yra Bendrija, remiantis Bendrijos muitinės kodeksu.
(45) Remiantis pirmiau nurodytu pagrindu ir atsižvelgiant į tai, kad bendradarbiaujantys Bendrijos gamintojai sudaro didžiausią dalį, šiuo atveju daugiau nei 75 % Bendrijos gamybos, laikoma, kad jie sudaro Bendrijos pramonę, kaip apibrėžta pagrindinio reglamento 4 straipsnio 1 dalyje ir 5 straipsnio 4 dalyje. Toliau jie - "Bendrijos pramonė".
F. BENDRIJOS 3,5“ MIKRODISKŲ RINKA
1. Bendroji dalis
(46) 3,5“ mikrodiskų rinka yra užpildyta ir dabartiniu metu jai būdinga mažėjanti paklausa. Kiti produktai, tokie kaip Zip™ diskai, kiti didelės talpos diskai, tokie kaip HiFDs, ir optinių-magnetinių duomenų laikmenos, tokie kaip CD-R, palaipsniui išstumia 3,5“ mikrodiskus iš rinkos. Tačiau atsižvelgiant į nemenką personalinių kompiuterių bazę su integruotais 3,5“ mikrodiskų diskų įtaisais, akivaizdu, kad Bendrijoje išliks šių mikrodiskų poreikis. Be to, remiantis paskutiniais rinkos tyrimais, dauguma personalinių kompiuterių gamintojų ir toliau integruoja 3,5“ mikrodiskų diskų įtaisus į pagrindinę aparatų konfigūraciją. Preliminariais skaičiavimais iki 2002 m. Bendrijoje bus 38 milijonai mikrodiskų diskų įtaisų. Todėl Bendrijos mikrodiskų rinka išlaikys savo svarbą.
2. 3,5“ mikrodiskų diskų vartojimas Bendrijos rinkoje
(47) Bendrijos vartojimo skaičiai paremti informacija, kuri pateikta paraiškoje, patikrintais gamybos ir pardavimų skaičiais, kurie yra pateikiami Bendrijos pramonės, ir importo apimtimis gautomis iš "Eurostat". Šie preliminarūs skaičiavimai leido tinkamai įvertinti Bendrijos atitinkamo produkto suvartojimą.
Šiuo pagrindu, visas Bendrijos suvartojimas sumažėjo nagrinėjamu laikotarpiu nuo 1400 milijonų vienetų (1994 m.), 1300 milijonų vienetų (1995m.), 1100 milijonų vienetų (1996 m.), iki 1000 milijonų vienetų (1997 m.), ir dar sumažėjo iki 900 milijonų vienetų tyrimo laikotarpiu, o tai sudaro 36 % sumažėjimą per visą nagrinėjamą laikotarpį.
3. Importas iš atitinkamų valstybių
(a) Bendrosios pastabos
(48) Atsižvelgiant į išvadą dėl Taivano, kad nėra tikimybės dempingo tęstinumo arba pasikartojimo ateityje, žalos tęstinumo arba pasikartojimo tikimybės nagrinėjimas, susijęs su šios šalies kilmės importuojamomis prekėmis, nevykdomas.
(b) Importo iš Japonijos ir Kinijos Liaudies Respublikos apimtis, rinkos dalis ir kainos
(49) Dėl nepakankamo bendradarbiavimo, buvo naudojamasi "Eurostat" informacija importo apimtims apskaičiuoti. Kaip paminėta toliau, atitinkamas produktas yra tik KN kodo dalis, o skaičiavimai turi būti atlikti remiantis smulkia muitinės informacija.
(50) Importo iš Japonijos ir Kinijos Liaudies Respublikos apimtis per nagrinėjamą laikotarpį sumažėjo nuo 11 milijonų vienetų 1995 m. iki 2,6 milijonų vienetų tyrimo laikotarpiu. Visa abiejų importuotojų rinkos dalis sumažėjo nuo 0,8 % 1995 m. iki 0,3 % tyrimo laikotarpiu.
Importas į Bendriją (milijonai vienetų) | 1995 | 1996 | 1997 | Tyrimo laikotarpis |
Importas iš Japonijos | 4,86 | 1,695 | 1,390 | 0,655 |
Japonijos užimama rinkos dalis | 0,37 % | 0,15 % | 0,14 % | 0,07 % |
Importas iš Kinijos Liaudies Respublikos | 6,090 | 2,065 | 5,835 | 1,915 |
Kinijos Liaudies Respublikos užimama rinkos dalis | 0,47 % | 0,19 % | 0,58 % | 0,22 % |
Visas importas iš Japonijos ir Kinijos Liaudies Respublikos | 10,95 | 3,76 | 7,225 | 2,570 |
Indeksas 1995 = 100 | 100 | 34 | 66 | 23 |
Bendra Japonijos ir Kinijos Liaudies Respublikos užimama rinkos dalis | 0,84 % | 0,34 % | 0,72 % | 0,29 % |
(c) Importas, kurio deklaruojama kilmės šalis yra Makao
(51) Reikia pažymėti, kad į 1995 m. Bendriją buvo importuota 20 milijonų vienetų, kurių kilmės šalis yra Makao. Tačiau ši prekyba buvo sustabdyta 1996 m. po Komisijos kovos su sukčiavimu tarnybos atlikto tyrimo, kurio metu buvo įrodyta, kad šių mikrodiskų kilmės šalys buvo arba Kinija, arba Taivanis. Dėl tos priežasties šio importo antidempingo muitai buvo surinkti atgaline data [11].
4. Eksportuojančių gamintojų kainų dinamika
(52) 3,5“ mikrodiskų importo iš Kinijos Liaudies Respublikos kainų kaita parodyta šioje lentelėje.
Šaltinis:
"Eurostat"
(ECU už vienetą) |
Vidutinė importo kaina | 1995 | 1996 | 1997 | Tyrimo laikotarpis |
Importas iš Kinijos Liaudies Respublikos | 0,330 | 0,135 | 0,119 | 0,146 |
(53) Importo, kurio kilmės šalis yra Kinijos Liaudies Respublika, dempingo kaina palyginimas buvo nustatytas lyginant jo CIF pardavimų kainas, nustatytas, kaip aprašyta 23 konstatuojamoje dalyje, su Bendrijos pramonės gamintojo pardavimo svertinio vidurkio kaina. Palyginimas buvo atliktas tarp to paties tipo importuojamų produktų (t. y., didelio tankio, dvigubo tankio, nesupakuoti arba supakuoti, sertifikavimo laipsnio, formatuotų arba neformatuotų). Palyginimas, remiantis svertiniu vidurkiu parodė, kad importo, kurio kilmės šalis yra Kinijos Liaudies Respublika, kainos buvo daugiau nei 20 % mažesnės už Bendrijos pramonės pardavimo kainas tyrimo laikotarpiu.
(54) Kadangi nė vienas eksportuojantis gamintojas iš Japonijos nebendradarbiavo šiame tyrime, vienintelės žinomos Japonijos kainos yra "Eurostat" pateikiamos kainos arba kainų kotiravimai, įtraukti į prašymą dėl peržiūrėjimo. Iš "Eurostat" gautų kainų lygis yra labai aukštas lyginant su importu iš Kinijos Liaudies Respublikos (0,718 ECU už vienetą). Tačiau reikia priminti, kad "Eurostat" kainų duomenys yra skirti vienai produktų grupei, į kurią taip pat įeina brangesni didesnės talpos mikrodiskai, kuriems nebuvo taikomos priemonės po 1999 m. atlikto peržiūrėjimo. Taigi, remiantis šiuo šaltiniu nebuvo galima atlikti jokio reikšmingo palyginimo. Atsižvelgiant į kainų kotiravimą, Japonijos produktų kainos atitiko Bendrijos pramonės produktų kainas.
5. Bendrijos pramonės situacija
(a) Gamyba, pajėgumai ir pajėgumų išnaudojimas
(55) Bendrijos pramonės gamyba, gamybos pajėgumai ir pajėgumų išnaudojimas nurodytas šioje lentelėje:
| 1994 | 1995 | 1996 | 1997 | Tyrimo laikotarpis |
Gamyba milijonais vienetų | 185 | 218 | 201 | 182 | 174 |
Indeksas 1995 = 100 | 100 | 118 | 109 | 98 | 94 |
Pajėgumas milijonais vienetų | 201 | 223 | 261 | 222 | 222 |
Indeksas 1995 = 100 | 100 | 111 | 130 | 110 | 110 |
Pajėgumų išnaudojimas | 92 % | 98 % | 77 % | 82 % | 79 % |
(b) Pardavimai, rinkos dalys ir kainos
(56) Bendrijos pramonės pardavimai nesusijusiems klientams Bendrijos rinkoje, rinkos dalis ir kainos nurodytos šioje lentelėje:
| 1994 | 1995 | 1996 | 1997 | Tyrimo laikotarpis |
Gamyba milijonais vienetų | 175 | 211 | 200 | 178 | 168 |
Indeksas 1995 = 100 | 100 | 121 | 114 | 102 | 96 |
Rinkos dalis | 12,5 % | 16,2 % | 18,2 % | 17,8 % | 18,7 % |
Vidutinė kaina už vienetą (ECU) | 0,3217 | 0,2503 | 0,2056 | 0,1799 | 0,1511 |
Indeksas 1995 = 100 | 100 | 78 | 64 | 56 | 47 |
(57) Bendrijos pramonės rinkos dalis išaugo 3,7 procentinių punktų nuo 1994 m. iki 1995 m. ir dar 2 procentiniais punktais nuo 1995 m. iki 1996 m. Vėliau ji santykinai mažai keitėsi. Kainos sumažėjo 53 % nuo 1994 m. iki tyrimo laikotarpio.
(c) Atsargos
(58) Visą laiką atsargos yra santykinai stabilios ir todėl jos nenaudojamos kaip svarbi informacija Bendrijos pramonės situacijai nusakyti.
(d) Pelningumas, investicijų grąža ir grynųjų pinigų srautai
(59) Nustatyta, kad nagrinėjamu laikotarpiu Bendrijos pramonė įregistravo finansinius rezultatus (t. y. nuostolius), kurie buvo gerokai mažesni už pelno normą, kuri pirminio tyrimo metu buvo laikoma tinkama Bendrijos pramonei. 1995 m. pelno normos nėra žinomos dėl pramonės restruktūrizavimo. Bendrai nagrinėjamu laikotarpiu nuostoliai sumažėjo nuo 3,36 % 1994 m. iki 0,17 % tyrimo laikotarpiu.
(60) Investicijų grąža buvo neigiama nagrinėjamuoju laikotarpiu ir, bendrais bruožais, atitiko pelningumo tendenciją. Grynųjų pinigų srautas šiek tiek padidėjo pelningumo atžvilgiu.
(e) Užimtumas, darbo užmokestis ir darbo našumas
(61) Bendrijos pramonėje užimtumas pastoviai mažėjo nagrinėjamu laikotarpiu nuo 266 1994 m. iki 132 tyrimo laikotarpiu, 50 % jos darbo jėgos, kadangi Bendrija bandė mažinti išlaidas ir didinti našumą. Darbo užmokestis sumažėjo 35 %.
(62) Pirmiau minimas užimtumo lygis krito tuo metu, kai Bendrijos pramonė didino savo našumą. Dėl to galima manyti, kad darbo našumas didėjo nuo 695000 vienetų vienam darbuotojui iki 1318000 vienetų vienam darbuotojui, nagrinėjamu laikotarpiu tai sudarė 89 %.
(f) Investicijos ir galėjimas padidinti kapitalą
(63) 3,5“ mikrodiskų gamyba yra imli kapitalui ir gamyba vyksta 24 valandas per parą. Nors 1994 m. buvo investuota 2,9 milijonai ECU, 1995 m. - 0,6 milijono ECU ir 1996 m. - 0,3 milijono ECU, žymių grynųjų investicijų į šią pramonę per paskutiniuosius dvejus nagrinėjamo periodo metu nebuvo.
(64) Nuostoliai patirti nagrinėjamu laikotarpiu buvo tokie, kad Bendrijos pramonė negalėjo finansuoti naujų investicijų per paskutiniuosius dvejus metus.
(g) Bendrijos pramonės eksportas
(65) Eksportas išliko stabilus nuo 2 iki 3 % visos apyvartos nagrinėjamu laikotarpiu.
(h) Dempingo skirtumo dydis ir praeityje vykdyto dempingo kompensavimas
(66) Reikia pažymėti, kad dėl nagrinėjamu laikotarpiu nustatyto faktinio dempingo skirtumo dydžio, padariusio poveikį Bendrijos pramonės situacijai, skirtumai, nustatyti Japonijai ir Kinijos Liaudies Respublikai, nėra nereikšmingi. Bendrijos pramonės situacija pasitaisė iki tam tikro lygio po to, kai buvo įvestos priemonės, tačiau pilnai ji neatsigavo. Todėl jeigu priemonės bus panaikintos, šio tyrimo metu nustatytas dempingo skirtumo poveikis būtų didelis.
6. Kinijos Liaudies Respublikos suinteresuotų šalių pateikti pareiškimai
(67) Vienas Kinijos Liaudies Respublikos bendradarbiaujantis eksportuojantis gamintojas pateikė pretenziją, kad 3,5“ mikrodiskų rinka galėtų būti padalyta į du rinkos segmentus, konkrečiai "turinčius prekinį ženklą" ir "nesupakuotus". Nesupakuotų produktų rinkos dalis apibūdinama kaip didelės 3,5“ mikrodiskų siuntos, kur neakcentuojama kokybė. Kita vertus, turintys prekinį ženklą produktai būtų produktai, atitinkantys aukštos kokybės standartus. Teigiama, kad šie rinkos segmentai skiriasi, todėl nagrinėjant jie turi būti skirtingai traktuojami.
Nurodydama pavyzdį, kompanija teigė, kad aukštos kokybės prekinį ženklą turinčio gaminio pardavimai išliko stabilūs, tuo tarpu žemos kokybės didmenos gaminio pardavimai sumažėjo. Toliau ji teigė, neva Bendrijos gamintojų pardavimų pagrindą sudarė žemos kokybės didmenos produktai ir kad tai paaiškintų bet kokią materialinę žalą, kurią jie patyrė. Remiantis pareiškimu, ši kompanija daugiausia prekiavo prekinį ženklą turinčiais gaminiais, todėl, jos teigimu, ji nekonkuravo su Bendrijos pramone.
(68) Argumentas, kad prekinį ženklą turinčių ir nesupakuotų produktų segmentai turi būti atskirai nagrinėjami negali būti priimtinas. Kaip jau buvo nurodyta, 3,5“ mikrodiskai yra tokie pat produktai, nepriklausomai nuo to, ar jie parduodami kaip prekinį ženklą turintys produktai, ar ne, ir remiantis pakeičiamumo principu, jie yra vienodi visais atžvilgiais ir gali pakeisti vienas kitą. Kinijos ir Bendrijos gamintojų parduodami 3,5“ mikrodiskų tipai labai dažnai sutampa, todėl jie konkuruoja tame pačiame rinkos segmente.
(69) Kitas suinteresuotas Kinijos Liaudies Respublikos gamintojas, nebendradarbiavęs tyrime, pateikė pretenziją, kad Bendrijos pramonei žala buvo padaryta ne dėl importo iš Kinijos Liaudies Respublikos, bet dėl to, kad 3,5“ mikrodiskai yra brandus produktas, kurie per ateinančius dvejus metus išnyks iš rinkos. Be to, buvo pareikšta, kad Kinijos produktas buvo žemos kokybės nesupakuotas produktas, kuris nekonkuravo su Bendrijos produktu, kuris, kaip teigia suinteresuota šalis, yra aukštos kokybės prekinio ženklo lygio produktas.
(70) Šios šalies reikalavimas negali būti patikrintas dėl bendradarbiavimo trūkumo. Bet kokiu atveju, nors 3,5“ mikrodiskai yra brandus produktas, jų vartojimas sumažės praėjus žymiai ilgesniam laikotarpiui negu dveji metai. Kaip pirmiau parodyta, tikimasi, kad 3,5“ mikrodiskų paklausa ir toliau egzistuos, nors ir mažėjant pardavimams, o personalinių kompiuterių gamintojai ir toliau instaliuos mikrodiskų diskų įtaisus į savo aparatus kaip standartinę įrangą. Tvirtinimas, kad Kinijos produktas nekonkuruoja su Bendrijos gamyba, atmestas.
7. Išvados dėl Bendrijos pramonės situacijos
(71) Bendrasis vaizdas, susidarantis apie Bendrijos pramonę iš pirmiau pateiktų faktų, yra toks, kad pramonės situacija tebėra prasta, nepaisant padidėjusios rinkos dalies ir sėkmingų pastangų žymiai sumažinti gamybos sąnaudas (kurios sumažėjo 51 % per nagrinėjamą laikotarpį). Gamybos metodai buvo modernizuoti, o įrengimai yra beveik visiškai automatizuoti, kad būtų pagerintas efektyvumas, išlaikyta rinkos dalis ir pasiektas maksimalus pelnas. Tačiau Bendrijos pramonė iki šiol nesugebėjo pasiekti finansiškai patenkinamos situacijos.
G. ŽALOS PASIKARTOJIMO AR TĘSTINUMO TIKIMYBĖ
(72) Primename, kad D dalyje prieita išvados, kad yra tikimybė, kad tiek Japonijai, tiek Kinijos Liaudies Respublikai, dempingą bus tęsiamas, jeigu bus pasibaigęs antidempingo priemonių taikymo laikotarpis. Taip pat padaryta išvada, kad dempingas gali pasikartoti, jeigu pasibaigs priemonių taikymo laikotarpis, kadangi importo dempingo kaina apimtys smarkiai išaugs.
(73) F dalyje parodyta, kad Bendrijos pramonė buvo pažeidžiama tyrimo laikotarpiu.
(74) Jeigu priemonių taikymo laikotarpis baigsis, yra tikimybė, kad importas dempingo kaina iš Japonijos ir Kinijos Liaudies Respublikos privers smunkančią Bendrijos pramonę sumažinti kainas.
(75) Šiomis sąlygomis, nuostolius patirianti Bendrijos pramonė negalės konkuruoti su tokiomis žemomis kainomis parduodamais dideliais kiekiais pirmiausia dėl kainų skirtumų šioje rinkoje (mikrodiskai yra pagrindiniai produktai), dėl kurių viena pasiūla tuojau pat gali būti pakeista kita, o antra dėl to, kad Bendrijos pramonė jau ėmėsi restruktūrizavimo ir jau veikia mažomis sąnaudomis. Todėl yra tikimybė, kad Bendrijos pramonės finansinė situacija ir toliau blogės, o jos išlikimas taps abejotinu.
Kinijos eksportuojančio gamintojo reikalavimas
(76) Kinijos eksportuojantis gamintojas prieštaravo, kad mažai tikėtina, jog situacija rinkoje leistų Kinijos Liaudies Respublikai atnaujinti žalą darantį dempingą. Investicijos, reikalingos modernizuoti Kinijos gamybos įrenginius, kad būtų galima gaminti aukštos kokybės mikrodiskus, neapsimokėtų, esant dabartinėms rinkos tendencijoms, o produkto atsargos, kaip teigia šalys pareiškėjos, neegzistuoja. Taigi jis pareiškė, kad nėra tikimybės, kad importas iš Kinijos Liaudies Respublikos žymiai padidėtų, jeigu antidempingo muitų taikymo laikotarpis pasibaigtų.
Iš pat pradžių turi būti pažymėta, kad atitinkamos kompanijos pateikti tvirtinimai negali būti patikrinti, kadangi ši kompanija nebendradarbiavo tyrimo metu. Nepaisant to, iškelti argumentai buvo išnagrinėti siekiant užbaigtumo. Dėl modernizavimo argumento, šis klausimas laikomas neturinčiu ryšio su pakartotinos žalos klausimu, kadangi buvo nustatyta, kad visi 3,5“ mikrodiskų tipai, net ir tie kurie šiuo metu yra gaminami Kinijos Liaudies Respublikoje, yra tokie patys kaip ir Bendrijos pramonės gaminami produktai ir dėl tos priežasties šie produktai konkuruoja vienas su kitu.
I š v a d a
(77) Remiantis aukščiau padarytomis išvadomis, nuspręsta, kad tikėtina, jog pasibaigus priemonių taikymo laikotarpiui, Bendrijos pramonei bus ir toliau daroma pakartotinė žala.
H. BENDRIJOS INTERESAI
1. Bendras aptarimas
(78) Komisija nagrinėjo, ar antidempingo priemonių tolesnis taikymas 3,5“ mikrodiskams atitiktų Bendrijos interesus. Nustatyta, kad yra žalą darančio dempingo tęstinumo ir pasikartojimo tikimybė. Tyrimo metu taip pat svarstyta, ar yra kokių nors svarbių interesų, prieštaraujančių tolesniam šių priemonių taikymui, taip pat atsižvelgta į praeityje taikytų muitų poveikį įvairiems susijusiems interesams.
(79) Primenama, kad ankstesnio tyrimo metu priemonių patvirtinimas buvo laikomas nepažeidžiančiu Bendrijos interesų. Taip pat reikia pažymėti, kad tai yra tyrimas dėl termino pasibaigimo peržiūrėjimo, šis tyrimas taip pat turi parodyti egzistuojančių priemonių poveikį naudotojams, vartotojams ir prekybininkams.
2. Bendrijos pramonės interesai
(80) Atsižvelgiant į išvadas dėl Bendrijos pramonės situacijos, išdėstytas F dalyje, ypač dėl neigiamo pelningumo, Komisija mano, kad nesant žalingą dempingą stabdančių priemonių, tikėtina, kad Bendrijos pramonė patirs finansinės situacijos blogėjimą.
(81) Bendrijos pramonė yra perspektyvi ir gali rinkai teikti produktą, kuris, nors ir pasiekė nykimo iš rinkos stadiją, vis dar yra pagrindinė atmintinė daugeliui kompiuterių naudotojų. Iš tiesų Bendrijos pramonė rodė norą išlaikyti tam tikrą konkurenciją Bendrijos rinkoje. Tokių pastangų pavyzdžiai yra šie:
(a) minimalių kainų palaikymas rinkos daliai išlaikyti;
(b) pastangos pasiekti didesnę konsolidaciją;
(c) gamybos padalinių uždarymas;
(d) platus modernių gamybos technologijų taikymas (pvz., didesnis mechanizavimas ir kompiuterizavimas);
(e) našumo gerinimas;
(f) investicijos į kitų skaitmeninių laikmenų gamybą.
(82) Taip pat pažymėtina, kad duomenų laikmenų gamyba priklauso svarbiai visos Bendrijos technologinei sričiai. Gamybos technologijos ir patirtis, kurią įgijo Bendrijos pramonė, gamindama 3,5“ mikrodiskus, sudarė, ir sudarys ateityje, pagrindą gamybos inovacijoms, gaminant susijusius duomenų laikmenų produktus. Bendrijos pramonei išlikti perspektyvia mikrodiskų sektoriuje reiškia išlaikyti ekonominį pagrindą tolesniam dalyvavimui augančioje kitų laikmenų rinkoje.
3. Nesusijusių importuotojų/prekybininkų interesai
(83) Tik vienas nesusijęs importuotojas bendradarbiavo tyrime. Jis pareiškė, kad importuotojus varžė antidempingo muitų egzistavimas. Tačiau akivaizdu, kad šis importuotojas vis tiek galėjo vykdyti importą. Jeigu priemonės bus ir toliau taikomos, ši kompanija vis tiek galės vežti 3,5“ mikrodiskus iš atitinkamų valstybių ir iš trečiųjų šalių, įskaitant šalis, kurioms netaikomos antidempingo priemonės.
(84) Be to, šiuo atveju ribotas importuotojo bendradarbiavimas duoda pagrindo daryti išvadą, kad importui, kurio kilmės šalys yra Japonija ir Kinijos Liaudies Respublika, galiojančios priemonės nepadarė žymaus poveikio nesusijusių 3,5“ mikrodiskų importuotojų ir prekybininkų situacijai Bendrijoje.
(85) Todėl padaryta išvada, kad tolesnis priemonių taikymas, panašu, kad nepaveiktų 3,5“ mikrodiskų importuotojų ir prekybininkų situacijos Bendrijoje.
4. Komponentų tiekėjų interesai
(86) Bet koks tolesnis Bendrijos pramonės siaurėjimas ir (arba) smukimas gali turėti neigiamą poveikį pačios pramonės užimtumui ir investicijoms, bet gali pakenkti kitiems pramonės tiekėjams inter alia, tiekiantiems apvalkalus, slaptukus, užraktus, telktuvus, įdėklus ir spyruokles.
(87) Bendrijos gamintojai daugelį savo medžiagų ir komponentų gauna iš Bendrijoje esančių tiekėjų. Todėl antidempingo priemonių tolesnis taikymas akivaizdžiai būtų naudingas Bendrijos komponentų tiekėjų pramonei.
5. Naudotojų ir vartotojų interesai
(88) Didelė 3,5“ mikrodiskų naudotojų dalis yra kopijuotojai ir galutiniai vartotojai. Nė vienas iš sektorių nepateikė skundų šiame peržiūrėjimo tyrime. Todėl Komisija mano, kad pirminio tyrimo išvados šiomis sąlygomis vis dar galioja, t. y. kainų didėjimas būdingas šiam sektoriui lyginant su visomis kainomis laikomas nedideliu, todėl gali daryti mažą arba nedaryti jokio poveikio mažmeninėms kainoms.
(89) Priešingai, priemonių taikymo pabaiga sukeltų rimtą grėsmę Bendrijos pramonės perspektyvai, ir pramonės išnykimo atveju, sumažėtų pasiūla ir konkurencija, o tai pakenktų kopijuotojams ir vartotojams.
6. Išvada
(90) Pasvėrus įvairių susijusių šalių interesus, Komisija daro išvadą, kad nėra įtikinamų priežasčių, susijusių su Bendrijos interesais, priemones panaikinti.
I. JAPONIJAI IR KINIJOS LIAUDIES RESPUBLIKAI SIŪLOMI MUITAI
(91) Atsižvelgiant į pirmiau padarytas išvadas, laikoma tikslinga, kad antidempingo muitai, taikomi remiantis Reglamentu (EEB) Nr. 2861/93, būtų ir toliau taikomi egzistuojančiu lygmeniu, t.y:
Japonija | Memorex Telex Japan Ltd | 6,1 % |
Hitachi Maxell Ltd | 20,6 % |
TDK | 26,7 % |
Visoms kitoms kompanijoms | 40,9 % |
Kinijos Liaudies Respublika | Hanny Magnetics | 35,6 % |
Visoms kitoms kompanijoms | 39,4 %. |
(92) Dėl ilgos tyrimo trukmės, laikoma tikslinga, kad priemonių taikymas būtų apribotas ketveriais metais.
J. PROCEDŪROS TAIKYMO TAIVANO ATŽVILGIU NUTRAUKIMAS
(93) Remiantis pirmiau išdėstytomis išvadomis dėl importo, kurio kilmės šalis yra Taivanas, nutraukiamas šiuo metu Taivaniui galiojančių antidempingo priemonių taikymas ir procedūra, taikoma importui, kurio kilmės šalis yra ši valstybė. Nepaisant tyrimo trukmės, nutraukimas įsigalioja šio Reglamento įsigaliojimo dieną. Iš tiesų, nutraukimas motyvuojamas įvykiais po tyrimo laikotarpio pabaigos, įvertintais po kelių mėnesių, todėl suteikti galiojimą atgaline data šiomis aplinkybėmis būtų nesuderinama su įvykių seka tyrimo metu,
PRIĖMĖ ŠĮ REGLAMENTĄ:
1 straipsnis
1. Šiuo Reglamentu nustatomas galutinis antidempingo muitas 3,5“ mikrodiskų, naudojamų įrašyti ir laikyti koduotą skaitmeninę kompiuterinę informaciją, klasifikuojamų KN kodais ex85232090 (Taric kodas 85232090*40), kurių kilmės šalys yra Japonija ir Kinijos Liaudies Respublika, išskyrus 3,5“ mikrodiskus, gaminamus naudojant optinę ištisinę servo naudojimo technologiją arba magnetinio sektoriaus servo naudojimo technologiją, kurių talpa yra 120 MB arba didesnė, importui.
2. Muito norma, taikoma grynajai neapmokestintai prie Bendrijos sienos kainai, prieš muitą, produktams, pagamintiems šių gamintojų yra tokia:
Valstybė | Kompanija | Antidempingo muito norma % | Taric papildomas kodas |
Japonija | Memorex Telex Ltd | 6,1 % | 8705 |
Hitachi Maxell Ltd | 20,6 % | 8706 |
TDK | 26,7 % | 8707 |
Visi kiti eksportuojantys gamintojai | 40,9 % | 8999 |
Kinijos Liaudies Respublika | Hanny Magnetics | 35,6 % | 8711 |
Visi kiti eksportuojantys gamintojai | 39,4 % | 8999 |
3. Jeigu nenurodyta kitaip, taikoma ši galiojanti nuostata dėl muito mokesčių.
2 straipsnis
Antidempingo muitai taikomi ketverių metų laikotarpiu nuo šio Reglamento įsisgaliojimo dienos.
3 straipsnis
Šiuo Reglamentu 3,5“ mikrodiskų, kurių kilmės šalis yra Taivanas, importo tvarka panaikinama.
4 straipsnis
Šis Reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. vasario 18 d.

Labels: 12
18
4